**Ministru kabineta noteikumu projekta**

**„Muzeju akreditācijas noteikumi” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Muzeju akreditācijas noteikumi” (turpmāk – Projekts) sagatavots, lai saskaņā ar Muzeju likuma 9.panta pirmo daļu Ministru kabinets noteiktu muzeju akreditācijas kārtību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz 2021.gada 18.marta likumu „Grozījumi Muzeju likumā” (stājās spēkā 2021.gada 14.aprīlī), ar kuru Muzeju likuma 9.panta pirmā daļa izteikta jaunā redakcijā, nosakot, ka valsts muzejam, pašvaldības (pašvaldību) muzejam un Muzeju likuma 7.1panta piektās daļas 1.punktā minētajam muzejam ir pienākums akreditēties ne agrāk kā triju un ne vēlāk kā piecu gadu laikā pēc tā dibināšanas. Muzeju likuma 7.1 panta piektās daļas 2.punktā minētajam muzejam un privātajam muzejam ir tiesības pieteikties akreditācijai, ja muzejs pēc tā dibināšanas darbojies vismaz trīs gadus. Ministru kabinets nosaka muzeju akreditācijas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2021.gada 18.marta likumu „Grozījumi Muzeju likumā” (stājās spēkā 2021.gada 14.aprīlī) Muzeju likuma 9.panta pirmā daļa izteikta jaunā redakcijā, nosakot, ka valsts muzejam, pašvaldības (pašvaldību) muzejam un Muzeju likuma 7.1panta piektās daļas 1.punktā minētajam muzejam ir pienākums akreditēties ne agrāk kā triju un ne vēlāk kā piecu gadu laikā pēc tā dibināšanas. Šā likuma 7.1panta piektās daļas 2.punktā minētajam muzejam un privātajam muzejam ir tiesības pieteikties akreditācijai, ja muzejs pēc tā dibināšanas darbojies vismaz trīs gadus. Ministru kabinets nosaka muzeju akreditācijas kārtību.Oficiālo publikāciju un tiesiskās informācijas likuma 9.panta piektā daļa nosaka, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Ņemot vērā, ka saskaņā ar 2021.gada 18.marta likumu „Grozījumi Muzeju likumā” Muzeju likuma 9.panta pirmā daļa tika izteikta jaunā redakcijā, spēku zaudēja Ministru kabineta 2006.gada 27.jūnija noteikumi Nr.532 „Muzeju akreditācijas noteikumi” (turpmāk – MK noteikumi Nr.532).Saskaņā ar 2021.gada 18.marta likumu „Grozījumi Muzeju likumā” (stājās spēkā 2021.gada 14.aprīlī) no Muzeju likuma 1.panta izslēgts 5., 6., 7., 8. un 9.punkts, kā arī Muzeju likums papildināts ar jaunu 7.1pantu, kas nosaka muzeju iedalījumu atkarībā no to dibinātāja un finansējuma avota – publiskajos, autonomajos un privātajos muzejos.Muzeju likuma 9.panta pirmās daļas redakcija, kas bija spēkā līdz 2021.gada 14.aprīlim noteica, ka valsts muzejam, pašvaldības muzejam un Muzeju likuma [1.panta](https://likumi.lv/ta/id/124955#p1) 8.punkta „a” apakšpunktā minētajam muzejam ir pienākums akreditēties ne agrāk kā triju un ne vēlāk kā piecu gadu laikā pēc muzeja dibināšanas. Muzeju likuma [1.panta](https://likumi.lv/ta/id/124955#p1) 8.punkta „b” apakšpunktā minētajam muzejam un privātajam muzejam ir tiesības pieteikties akreditācijai, ja muzejs pēc tā dibināšanas darbojies vismaz trīs gadus. Ministru kabinets nosaka muzeju akreditācijas kārtību. Salīdzinot Muzeju likuma 9.panta pirmās daļas redakciju, kas bija spēkā līdz 2021.gada 14.aprīlim, un spēkā esošo Muzeju likuma 9.panta pirmās daļas redakciju pēc 2021.gada 18.marta likuma „Grozījumi Muzeju likumā” pieņemšanas (stājās spēkā 2021.gada 14.aprīlī), ir mainījušās tikai atsauces uz Muzeja likuma 7.1pantu, kurā ir noteikti muzeju veidi, nenosakot izmaiņas attiecībā uz muzeju akreditācijas kārtību.Muzeju likuma 9.panta piektajā daļā ir noteikts, ka lēmumu par muzeja akreditēšanu vai par atteikumu akreditēt muzeju pieņem sešu mēnešu laikā no dienas, kad Kultūras ministrijā reģistrēts iesniegums par muzeja akreditāciju, lēmumu par akreditēta muzeja statusa atņemšanu pieņem sešu mēnešu laikā no dienas, kad Kultūras ministrijā saņemts akreditācijas komisijas ziņojums. Ministru kabineta noteikumu Nr.108 „Normatīvo aktu projektu sagatavošanas noteikumi” 3.2.apakšpunkts nosaka, ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu. Ņemot vērā minēto, Projektā nav iekļauts MK noteikumu Nr.532 15.punkts.Saskaņā ar Muzeju likuma 9.panta trešajā un ceturtajā daļā noteikto tiesisko regulējumu redakcionāli precizēts MK noteikumu Nr.532 16., 17., 18., 21. un 22.punkts, precizējot punktu numerāciju un izsakot tos kā Projekta 15., 16., 17., 20. un 21.punktu. Projektā nav iekļauts MK noteikumu Nr.532 23.punkts, jo iestāžu lēmumu pārsūdzēšanas kārtību regulē Administratīvā procesa likums, savukārt strīdi, kas radušies valsts pārvaldes iestāžu starpā, ir risināmi hierarhiskā kārtībā, t.i., valsts pārvaldes iestādē, kuras funkcionālajā padotībā atrodas abas strīdā iesaistītās iestādes, līdz ar to noregulēt Projektā nav nepieciešams.Projektā pēc būtības netiek mainīts MK noteikumos Nr.532 noteiktais tiesiskais regulējums attiecībā uz muzeju akreditācijas kārtību, līdz ar to Projekts paredz tehniski no jauna pieņemt Ministru kabineta noteikumus, kurā ietverts MK noteikumos Nr.532 noteiktais tiesiskais regulējums. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attieksies uz muzejiem, kuriem ir pienākums akreditēties (valsts muzejiem, pašvaldības (pašvaldību) muzejiem, autonomajiem muzejiem, kas ir publisko tiesību juridisko personu, piemēram, valsts augstskolu, valsts zinātnisko institūtu, izņemot pašvaldību, izveidotas iestādes (publiskas aģentūras) vai to struktūrvienības, kuras īsteno šajā likumā noteiktās muzeja pamatfunkcijas), muzejiem, kuriem ir tiesības pieteikties akreditācijai (privātiem muzejiem, autonomiem muzejiem, kas ir privāto tiesību juridiskās personas, kuru dalībnieks vai dibinātājs ir publisko tiesību juridiskā persona, vai to struktūrvienības, kuras īsteno šajā likumā noteiktās muzeja pamatfunkcijas), Kultūras ministriju, Latvijas Muzeju padomi. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās procedūras pēc būtības nemainās. Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|   **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Ratniece 67330304

Daina.Ratniece@km.gov.lv